Врз основа на член 24,25 и 25-а од Статутот на Друштвото за производство на предиво и конец ВЕТЕКС АД Велес , како и врз основа на член 388 и 388-а од Законот за трговски друштва , а согласно Одлуката на Управниот одбор на Друштвото за свикување на собрание на акционери бр.03-76 од 07.09.2022, Управниот одбор на ВЕТЕКС АД Велес , објавува :

**Ј А В Е Н П О В И К**

**До акционерите на друштвото за учество на собрание на акционери**

1. **Датум, час и место на одржување**

Седницата на собранието ќе се одржи на ден 13.10.2022(четврток)со почеток во 07.00 часот во деловните простории на Друштвото на ул.Вардарска бр.50 Велес

1. **Дневен ред**

За седницата се предлага следниот:

ДНЕВЕН РЕД

Процедурален дел :

1. Отворање на собранието
2. Верификација на списокот на пријавени и присутни акционери
3. Избор на Претседавач на собранието
4. Избор на записничар на собранието
5. Избор на бројач/и на гласови
6. Усвојување на дневниот ред

Работен дел :

* Одобрување на зделка со заинтересирана страна
  1. Предлог одлука за одобрување на зделка со заинтересирана страна

Собранието ќе одлучува само за прашања кои се уредно ставени на дневниот ред, согласно Статутот и Законот за трговските друштва

1. **Право на учество**

Право на учество на собранието на седницата на Собранието има секој акционер на Друштвото , лично или преку овластен полномошник кој ќе го застапува со давање на полномошно во писмена форма , а согласно одредбите од Законот за трговски друштва .

1. **Пријава на учество**

Секој акционер кој има намера да учествува на Собранието на Друштвото, должен е да го пријави своето учество најдоцна пред почетокот на седницата.

1. **Полномошник**

Секој акционер може да овласти со полномошно друго физичко или правно лице како свој полномошник на седницата на собранието на друштвото што ќе учествува и гласа на седницата на собранието во негово име . Акционерот треба веднаш писмено да го извести Друштвото за секое полномошно дадено во писмена форма . Со писменото известување се доставува и предметното полномошно .Акционер кој нема да го извести друштвото за даденото полномошно ќе се смета како да не го дал полномошното .

1. **Вклучување на точки во дневниот ред и предлагање на одлуки**

Согласно Законот за трговските друштва , акционерите кои поединечно или заедно поседуваат најмалку 5% од вкупниот број на акции со право на глас , можат да предложат дополнување на дневниот ред со барање за вклучување на нови точки , доставено во писмена форма до Управниот одбор на друштвото , со приложено образложение за предложената точка , како и да предложат усвојување на одлуки по секоја од точките кои се вклучени или ќе бидат вклучени во дневниот ред на собранието на друштвото.

Акционерите барањето за вклучување на точки во дневниот ред и/или предлагањето на одлуки можат да ги достават преку архивската служба на Друштвото во рок од 8 дена од денот на објавувањето на јавниот повик за одржување на седницата на Собранието.

1. **Поставување на прашања**

Секој акционер има право да поставува прашања по секоја од точките од дневниот ред.

Прашањата акционерите можат да ги достават во писмена форма до Управниот одбор на друштвото , преку архивската служба на друштвото во рок од 15 дена од денот на објавувањето на јавниот повик.

Одговорите на поставените прашања Друштвото ќе ги објави на својата интернет страница согласно одредбите од Законот за трговски друштва

1. **Материјали**

Материјалите кои ќе се разгледуваат на седницата на собранието се достапни на акционерите од денот на објавувањето на овој повик , секој работен ден во деловните простории на Друштвото на ул.Вардарска бр.50 Велес од 13:00 до 14:00 часот и истите се објавени на официјалната интернет страница на друштвото.

**9.Официјална интернет страница на Друштвото е www.veteks.mk**

**ВЕТЕКС АД Велес**

**Управен одбор**